section_heading: Drugi pohod na Čigirin i njegov pad
paragraph_text: U srpnju 1678. osmanska vojska od oko 80.000 ljudi, kojoj je na čelu bio sam veliki vezir Kara Mustafa Paša ponovno je opkolila Čigirin.<ref >Davies, Brian L.: Warfare, state and society on the Black Sea steppe, 1500-1700, 161. Ruska i ukrajinska vojska, snage od oko 200 000 ljudi, uspjela je probiti turski vanjski obruč, ali su osmanlije već 11. kolovoza uspjele zauzeti Čigirin i razoriti ga. Kad su uvidjeli uzaludnost svojih napora, Rusi i Ukrajinski kozaci povukli su se preko Dnjepra uz stalne borbe s osmanskim jedinicama koje su ih ometale kod povlačenja.